《寒食后一日赵国携具拉游清风峡登一览亭分韵》
宋代·陈文蔚

家家趁寒食，看花雒城里。
孰知我辈人，屐去登山齿。
千峰据其高，一览无馀美。
小溪山下来，青烟林末起。
俯瞰阛阓居，总在尘埃底。
洒樽遽移下，诗兴良未已。
恩念读书人，故事为重纪。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。